C 275/102
HU
Az Európai Unió Hivatalos Lapja
2022.7.18.
1.6.
Az uniós szabályozási keretnek biztosítania kell, hogy az elkövetkező évtizedek leginkább versenyképes vállalkozásai élen járjanak a fenntartható és karbonszegény üzleti modellek alkalmazásában.
Az EGSZB ezért határozottan úgy véli, hogy a szabályozásoknak egyengetniük kell az utat az új technológiák fejlesztése és piaci elterjedése előtt, és keresletoldali intézkedésekre is szükség lesz a vezető piacok megteremtéséhez és a karbonszegény termékek fogyasztásának ösztönzéséhez.
Ezenkívül az „Irány az 55 %!” intézkedéscsomag keretében előterjesztett összes jogalkotási javaslatot a fenntartható fejlődési célokkal összhangban versenyképességi ellenőrzés alá kell vetni, hogy a vállalkozásokra kifejtett valamennyi hatás kellően ismert legyen. 1.7.
Az EGSZB szilárd meggyőződése, hogy különös figyelmet kell fordítani azokra a gazdasági ágazatokra, amelyekben markáns az mkkv-k részvétele.
Az mkkv-kban benne rejlik a potenciál, hogy felgyorsítsák az európai gazdaság dekarbonizációját szolgáló termékekre és megoldásokra irányuló innovációt. 1.8.
Nagy szükség van szakpolitikai koherenciára, valamint az éghajlattal és a biodiverzitással kapcsolatos válság egymással összefüggő jellegének elismerésére.
Az energia- és anyagfogyasztásnak a körforgásos gazdaság szerinti csökkentése kiegészíti majd az új technológiák alkalmazását.
Az ágazati stratégiáknak és finanszírozási modelleknek tükrözniük kell az „Irány az 55 %!” intézkedéscsomag elveit, például annak biztosításával, hogy a földtulajdonosok/gaz­ dálkodók/mezőgazdasági termelők kompenzációban részesüljenek a szén-dioxid talajban történő természetes tárolásáért, valamint hogy a környezetkárosító támogatásokat megszüntessék. 1.9.
Alapvető fontosságú, hogy világosan és őszintén közöljük a klímasemlegesség 2050-ig történő eléréséhez szükséges drasztikus és széles körű intézkedések meghozatalának költségeit és előnyeit.
Ezek a változások minden ágazatot és régiót érinteni fognak, és az előnyök nem feltétlenül lesznek azonnal érezhetők.
A széles körű támogatás biztosításához a társadalom minden tagja részéről példátlan mértékű megértésre és szerepvállalásra lesz szükség.
2.
A vélemény háttere és struktúrája 2.1.
E vélemény célja, hogy ismertesse az EGSZB átfogó álláspontját az Európai Bizottság által december 14-én előterjesztett „Irány az 55 %!” intézkedéscsomagról.
A vélemény hangsúlyozza, hogy az intézkedéscsomagnak egy társadalmi szempontból méltányos, versenyképes és zöld átállást kell megvalósítania.
Az EGSZB egyedi véleményeket fog kiadni az intézkedéscsomag minden releváns jogalkotási javaslatáról. 2.2.
Az EGSZB újfent hangsúlyozza, hogy az „Irány az 55 %!” intézkedéscsomagot össze kell kapcsolni az ENSZ 2030-ig tartó időszakra vonatkozó menetrendjével és a fenntartható fejlődési célokkal, amelyeket az EGSZB már korábbi véleményeiben támogatott.
A fenntartható fejlődési célok különösen hasznosak, mivel globálisak, és nemcsak az európai bizottsági csomag hátterében álló sürgető éghajlati kérdést fedik le, hanem a csomag sikerességéhez teljesítendő más, a gazdasági és társadalmi fenntarthatósággal kapcsolatos célokat is.
Ezt a véleményt ezért az ENSZ fenntartható fejlődési céljainak három fő célkitűzése köré strukturáljuk.
3.
Alapelvek – Az EGSZB konkrét álláspontja az Európai Bizottság dokumentumáról A társadalmilag méltányos átállás 3.1.
Az Európa jövőjéről szóló konferencián kiadott állásfoglalásában az EGSZB „Európa újragondolását javasolja, mégpedig olyan módon, amely összekapcsolja Európa távoli és közelmúltját a jelennel, és a határokon átnyúló együttműködésen és az Európa népei közötti kapcsolatok megerősítésén alapuló jövőképet biztosít.
Emellett az újragondolt értelmezési keretnek a szolidaritás, a társadalmi igazságosság, a nemzedékek közötti együttműködés, a nemek közötti egyenlőség, a fenntartható jólét és a méltányos zöld és digitális átállás értékeiben kell gyökereznie.
Elengedhetetlen, hogy kihasználjuk ezen értékek széles körű támogatottságát, hogy a fenntarthatóságra való átállás érdekében újragondoljuk növekedési és irányítási modelljeinket, egyenlőbb társadalmat építsünk, és a civil társadalmi szervezeteket helyezzük a helyreállítás és fellendülés középpontjába” (1).
Az EGSZB határozottan úgy véli, hogy az „Irány az 55 %!” intézkedéscsomag megfelelően megtervezett végrehajtása elősegíti, hogy ez az új narratíva valóra váljon. 3.2.
Az EGSZB azt is kimondta, hogy a Covid19-válság utáni igazságos és fenntartható helyreállításra kell összpontosítani, amely kijelöli az utat a befogadóbb társadalom felé, kiépíti a hosszú távú versenyképességet és együttműködő környezetet biztosít, teljes mértékben figyelembe véve az uniós tagállamokban végbemenő, egymással összefonódó társadalmi, gazdasági, demográfiai és éghajlati válságokat, a zöld és digitális átállás szükségességét, valamint a
(1)
Gondoljuk újra Európát – Az EGSZB állásfoglalása az Európa jövőjéről szóló konferenciáról, 2.1. pont (HL C 286., 2021.7.16., 1. o.).